**Ministru kabineta noteikumu projekta** **“Grozījums Ministru kabineta 2016. gada 1. marta noteikumos Nr. 116 “Kārtība, kādā izmeklē un uzskaita nelaimes gadījumus darbā, kas notikuši ar Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2016. gada 1. marta noteikumos Nr. 116 “Kārtība, kādā izmeklē un uzskaita nelaimes gadījumus darbā, kas notikuši ar Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm”” (turpmāk – noteikumu projekts) mērķis ir pilnveidot nelaimes gadījumu izmeklēšanas un uzskaites kārtību, tādējādi padarot skaidrāku nelaimes gadījumu identificēšanu situācijās, kas saistītas ar veselības traucējumu iestāšanās varbūtību (inficēšanās risku). Noteikumu projekts stāsies spēkā vispārējā kārtībā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Iekšlietu ministrijas iniciatīvas sakarā ar izsludināto ārkārtējo situāciju un paredzamo tās izbeigšanu, lai nodrošinātu precīzāku regulējumu, kas attiecināms uz saslimšanu ar COVID-19 un precizētu nelaimes gadījumu darbā izmeklēšanas kārtību.Ievērojot to, ka Ministru kabineta 2020. gada 12. marta rīkojumā Nr.103 “Par ārkārtējās situācijas izsludināšanu” 4.56. apakšpunktā ir ietverts īpašs regulējums, kas attiecas uz nelaimes gadījumiem darbā, nepieciešams precizēt kārtību, kādā izmeklē un uzskaita nelaimes gadījumus, kas saistīti ar inficēšanās risku, izbeidzoties ārkārtējai situācijai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nelaimes gadījumu, kas notikuši ar Iekšlietu ministrijas sistēmas iestāžu un Ieslodzījuma vietu pārvaldes (turpmāk – iestāde) amatpersonām ar speciālajām dienesta pakāpēm (turpmāk – amatpersona), izmeklēšanas un uzskaites kārtība ir regulēta ar Ministru kabineta 2016. gada 1. marta noteikumiem Nr. 116 “Kārtība, kādā izmeklē un uzskaita nelaimes gadījumus darbā, kas notikuši ar Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm” (turpmāk – MK noteikumi Nr.116). Nelaimes gadījuma identificēšanai būtisks ir ārkārtējs notikums un cēloņsakarība starp šo notikumu un amatpersonas veselības traucējumiem vai nāvi. Piemēram, ja amatpersona, veicot darbu augstumā, ir paslīdējusi, nokritusi un guvusi veselības traucējumu (piemēram, rokas lūzums), tad ir iespējams skaidri identificēt gan ārkārtējo notikumu (paslīdēšana un kritiens), gan radušos veselības traucējumu (rokas lūzums) un cēloņsakarību starp notikumu un sekām. Tāpat arī situācijās, kas saistītas ar veselības traucējumu iestāšanās varbūtību (inficēšanās risku), ir nepieciešams skaidri identificēt ārkārtēju notikumu, kas ir cēloņsakarībā ar vēlāk iestājušos veselības traucējumu. Piemēram, ja amatpersonai, kas veic dienesta pienākumus atklātā vidē (piemēram, uz zaļās robežas), ir piesūkusies ērce, tad ir jākonstatē šāda fakta iestāšanās dienesta pienākumu pildīšanas laikā un tikai tad, ja vēlāk amatpersonai iestājas veselības traucējumi, šāds notikums var tikt atzīts par nelaimes gadījumu darbā. Līdzīgi ir arī ar citu insektu vai dzīvnieku kodumiem.Ārkārtēja notikuma iestāšanās ir būtisks priekšnoteikums nelaimes gadījuma darbā identificēšanai arī tad, ja tas ir saistīts ar vīrusa infekcijām, tajā skaitā COVID-19. Saslimšana ar infekcijas slimību pati par sevi nav uzskatāma par nelaimes gadījumu darbā, ja vien šādas saslimšanas iemesls nav kāds ārkārtējs un identificējams gadījums, amatpersonai veicot dienesta pienākumus, kas ir bijuši par iemeslu vēlākai saslimšanai. Piemēram, ja ar COVID-19 inficēta persona ir tieši apdraudējusi amatpersonu, kura veic savus pienākumus, noraujot viņai sejas masku vai sejas aizsargu un tieši pakļaujot amatpersonu inficēšanas riskam (saskarei ar infekciozu ķermeņa šķidrumu bez individuālajiem aizsardzības līdzekļiem). Šādā gadījumā ir identificējams ārkārtējs gadījums (fizisks apdraudējums), kura rezultātā var iestāties inficēšanās risks. Ja amatpersonai vēlāk tiek diagnosticēta saslimšana ar COVID-19, tad šāds gadījums varētu tikt atzīts par nelaimes gadījumu darbā. Savukārt, ja šāda ārkārtēja notikuma nav, tad saslimšana ar infekcijas slimību (tajā skaitā arī COVID-19) nebūtu uzskatāma par nelaimes gadījumu darbā.Minētais regulējums neietekmē procesus, kas saistīti ar iespējamu arodslimības noteikšanu un tiek regulēti Ministru kabineta 2006. gada 6. novembra noteikumos Nr. 908 “Arodslimību izmeklēšanas un uzskaites kārtība”. Ministru kabinets ar 2020. gada 7. aprīļa rīkojumu Nr. 161 pieņēma grozījumus Ministru kabineta 2020.gada 12.marta rīkojumā Nr.103 “Par ārkārtējās situācijas izsludināšanu”, nosakot, ka saslimšana ar Covid-19 nav uzskatāma par nelaimes gadījumu darbā atbilstoši Ministru kabineta 2009. gada 25. augusta noteikumiem Nr. 950 “[Nelaimes gadījumu darbā izmeklēšanas un uzskaites kārtība](https://likumi.lv/ta/id/196653-nelaimes-gadijumu-darba-izmeklesanas-un-uzskaites-kartiba)”, 2016. gada 1. marta noteikumiem Nr. 116 “[Kārtība, kādā izmeklē un uzskaita nelaimes gadījumus darbā, kas notikuši ar Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm](https://likumi.lv/ta/id/280632-kartiba-kada-izmekle-un-uzskaita-nelaimes-gadijumus-darba-kas-notikusi-ar-iekslietu-ministrijas-sistemas-iestazu-un-ieslodzijum...)” un 2020. gada 21. janvāra noteikumiem Nr. 42 “[Kārtība, kādā izmeklē un uzskaita nelaimes gadījumus darbā, kuros cietušas valsts drošības iestāžu amatpersonas un darbinieki](https://likumi.lv/ta/id/312123-kartiba-kada-izmekle-un-uzskaita-nelaimes-gadijumus-darba-kuros-cietusas-valsts-drosibas-iestazu-amatpersonas-un-darbinieki)” un iestādei nav jāveic šāda gadījuma izmeklēšana un uzskaite.Minētais risinājums ir noteikts laikposmā, kad valstī ir noteikta ārkārtējā situācija un šāda lēmuma pamatā ir dažādi objektīvi apsvērumi, proti, COVID-19 izplatības apmēri (pandēmija), vīrusa izplatīšanās veids un apgrūtinājumi noteikt konkrētu notikumu vai vietu, kur notikusi inficēšanās, kā arī nelaimes gadījumu izmeklēšanas procesuālā kārtība. Ārkārtējās situācijas laikā ir lietderīgi noteikt, ka iestādēm minētajā situācijā nav nepieciešams veikt šādu gadījumu izmeklēšanu un uzskaiti. Vienlaikus tas neatbrīvo iestādes no vispārīgā pienākuma nodrošināt drošus un veselībai nekaitīgus darba apstākļus, veikt darba vides risku vērtēšanu un veikt pasākumus identificēto risku novēršanai. Turklāt šāds lēmums bija saistīts arī ar veiktajām izmaiņām slimības naudas un slimības pabalsta izmaksas kārtībā, kas noteiktas ar 2020. gada 22. marta grozījumiem likumā “Par slimības un maternitātes apdrošināšanu” (pārejas noteikumu 41. un 42. punkts). Minētie grozījumi noteica, ka personai, kurai tiek izsniegta darbnespējas lapa sakarā ar saslimšanu ar Covid-19 vai atrašanos karantīnā no 2020. gada 22. marta līdz 2020. gada 30. jūnijam (šobrīd līdz 2020. gada 31. decembrim), slimības pabalstu piešķir un izmaksā par laiku no darbnespējas otrās dienas. Slimības pabalstu piešķir 80 procentu apmērā no pabalsta saņēmēja vidējās apdrošināšanas iemaksu algas. Par šo periodu izsniedzama Ministru kabineta 2001. gada 3. aprīļa noteikumos Nr. 152 “[Darbnespējas lapu izsniegšanas un anulēšanas kārtība](https://likumi.lv/ta/id/6675-darbnespejas-lapu-izsniegsanas-kartiba)” noteiktā darbnespējas lapa B.Ņemot vērā Ministru kabineta izsludinātās ārkārtējās situācijas paredzamo izbeigšanos un iepriekšējā stāvokļa atjaunošanu, kā arī sabiedrībā notiekošās diskusijas par COVID-19 sasaisti ar nelaimes gadījumiem darbā vai arodslimībām, ir lietderīgi pilnveidot esošo tiesisko regulējumu, tādējādi padarot skaidrāku nelaimes gadījumu identificēšanu situācijās, kas saistītas ar veselības traucējumu iestāšanās varbūtību (inficēšanās risku). Tādējādi MK noteikumus Nr.116 ir nepieciešams papildināt ar nelaimes gadījuma definīciju un nepārprotami skaidru regulējumu, ka saslimšana ar infekcijas slimību uzskatāma par nelaimes gadījumu darbā tikai tad, ja šāda saslimšana ir saistīta ar konkrēti identificējamu ārkārtēju notikumu dienesta pienākumu pildīšanas laikā, un tas ir tiešā cēloņsakarībā ar amatpersonas saslimšanu. Šis grozījums attiektos ne tikai uz COVID-19, bet arī uz citām iespējamām infekcijas slimībām.Zaudējot spēku Ministru kabineta 2020. gada 12. marta rīkojuma Nr.103 “Par ārkārtējās situācijas izsludināšanu” 4.56. apakšpunktam, gadījumos, kad tiks konstatēts nelaimes gadījums darbā, kas saistīts ar COVID-19 vai citu infekcijas slimību, tiks piemērota slimības naudas un slimības pabalsta izmaksas kārtība, kas noteikta likumā “Par obligāto sociālo apdrošināšanu pret nelaimes gadījumiem darbā un arodslimībām”.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu vienotu regulējumu visā valstī, vienlaicīgi noteikumu projektam Labklājības ministrija virza arī attiecīgu grozījumu Ministru kabineta 2009. gada 25. augusta noteikumos Nr. 950 “Nelaimes gadījumu darbā izmeklēšanas un uzskaites kārtība” un Iekšlietu ministrija virza grozījumu Ministru kabineta 2020. gada 21. janvāra noteikumos Nr. 42 “Kārtība, kādā izmeklē un uzskaita nelaimes gadījumus darbā, kuros cietušas valsts drošības iestāžu amatpersonas un darbinieki”.  |
| 2. | Atbildīgā institūcija | Iekšlietu ministrija, Labklājības ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo noteikumu projektā ietvertais tiesiskais regulējums sabiedrību kopumā neietekmēs.  |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Jautājums tika aktualizēts no Latvijas Iekšlietu darbinieku arodbiedrības puses, kura ar 2020. gada 22. maija vēstuli Nr. 166/2020-N saskaņoja noteikumu projektu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Iekšējās drošības birojs, Valsts policija, Valsts robežsardze, Valsts ugunsdzēsības un glābšanas dienests, Iekšlietu ministrijassistēmāesošās koledžas, Ieslodzījuma vietu pārvalde. |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Attiecīgi Iekšlietu ministrija un Tieslietu ministrija nodrošinās prasību izpildes kontroli. Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

N.Lazukova-Šejanova

67219177, nadezda.lazukova@iem.gov.lv